**ELŐTERJESZTÉS**

**Szombathely Megyei Jogú Város Közgyűlésének**

**2023. évi április 27-i rendes ülésére**

**Javaslat pályázatokkal kapcsolatos döntések meghozatalára**

Szombathely Megyei Jogú Város Közgyűlése 190/2022. (V.26.) sz. Kgy. határozatával elfogadta az Önkormányzat részvételét az Interreg Europe program 2021-27-es ciklusbeli első felhívására benyújtandó pályázatban konzorciumi partnerként.

A projekt pozitív elbírálását követően 2023. március 1-jén hivatalosan is elkezdődött a projekt megvalósítási időszaka. A projekt címe: A nyílt adatok hozzáférhetősége és felhasználhatósága a helyi fejlődés és a városok átalakulásának támogatása érdekében, rövid neve OD4GROWTH.

A Vezető partner az olasz Veneto régió, a partnerségben görög, osztrák, magyar, német és francia szervezetek vesznek részt.

A Támogatási szerződés aláírása folyamatban van Vezető partner által. A partnerek részéről szükséges a Partnerségi megállapodás aláírása. Az aláírandó megállapodás az előterjesztés mellékletét képezi.

Szombathely Megyei Jogú Város Önkormányzata környezeti és élettani hatásokat mérő szenzorok beszerzését tervezi a projekt keretein belül 12 000 euró azaz 4 501 680 Ft összegben külső szakértő bevonásával. A szenzorokból kinyert adatok a későbbiekben felhasználhatóak lesznek adatelemzés céljából.

Az Önkormányzat költségvetése 131 068 euró azaz 49 168 850 Ft. Az ERFA támogatás 80%, a hazai társfinanszírozás 15%. A megvalósításhoz 5% önerő biztosítása szükséges, ami 6 553,4 euró azaz mintegy 2 458 442 Ft.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2023. április „ ”**

**/: Dr. Nemény András :/**

**HATÁROZATI JAVASLAT**

**….…./2023. (IV.27.) Kgy. számú határozat**

Szombathely Megyei Jogú Város Közgyűlése az Interreg Europe OD4GROWTH projekt megvalósításával kapcsolatban a következő döntéseket hozta:

1. A Közgyűlés felhatalmazza a polgármestert a Partnerségi megállapodás aláírására az előterjesztés melléklete szerint.
2. A projekt megvalósításához szükséges 5% önerőt, azaz mintegy 2 458 442 Ft-ot az Önkormányzat a 2023. évi költségvetésében biztosítja.

.

**Felelősök:** Dr. Nemény András, polgármester

Dr. Horváth Attila, alpolgármester

Dr. Károlyi Ákos, jegyző

Bokányi Adrienn, tanácsnok

(A végrehajtás előkészítéséért:

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője)

**Határidő**: 1. azonnal

2. következő költségvetés módosítása során